《李下不整冠》
宋代·林希逸

李下有傍观，嫌微择所安。莫将遮日手，轻整切云冠。

故径累垂久，荒林礼数宽。杜陵羞任落，贡禹喜休弹。

主正操筹待，吾宁岸帻看。丫童却欢笑，就地拾螬残。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。